21. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 130 της 15 Οκτ./3 Νοεμ. 1962 (ΦΕΚ Α΄ 178) Περί θέσεως εις εφαρμογήν ειδικού προγράμματος δια την στέγασιν τρωγλοδυτών των πόλεων Ηρακλείου, Ρεθύμνου και Χανίων Κρήτης. Λαβόν υπ’ όψιν εισήγησιν των επί του Συντονισμού και επί της Κοινωνικής Προνοίας και Εργασίας Υπουργών και του επί των Δημ. Έργων Υφυπουργού περί επειγούσης εφαρμογής Ειδικού Προγράμματος Στεγάσεως Τρωγλοδυτών των πόλεων Ηρακλείου, Ρεθύμνου και Χανίων Κρήτης, αφ’ ενός μεν προς εξαφάνισιν των τρωγλών εις περιοχάς των πόλεων τούτων ιδιαζούσης τουριστικής και αρχαιολογικής αξίας, αφ’ ετέρου δε προς οριστικήν αποκατάστασιν των υπό αθλίας συνθήκας εις τας περιοχάς ταύτας στεγαζομένων οικογενειών δια της εξασφαλίσεως καταλληλοτέρας στέγης, αποφασίζει: Άρθρ.1.-1.Δια την στεγαστικήν αποκατάστασιν των οικογενειών των εγκατεστημένων εις τρώγλας ή πρόχειρα, μονίμου ή ημιμονίμου μορφής, στέγαστρα ανεγερθέντα κατά καιρούς επί των τειχών των πόλεων Ηρακλείου, Ρεθύμνου και Χανίων Κρήτης, ως και εις τα τάφρους και παρυφάς των τειχών των πόλεων τούτων ή εις έτερα σημεία των αυτών πόλεων τίθεται εις εφαρμογήν επείγον Ειδικόν Πρόγραμμα στεγάσεως. 2.Το Πρόγραμμα τούτο περιλαμβάνει, πλην των οικημάτων, και έργα οδοποιΐας, υδρεύσεως, αποχετεύσεως και φωτισμού. Περιλαμβάνει επίσης και οικήματα δια Σχολεία, Παιδικόν Σταθμόν και Ιατρείον, η δαπάνη των οποίων θέλει βαρύνει τον προϋπολογισμόν Δημοσίων Επενδύσεων των αρμοδίων Υπουργείων. Άρθρ.8-1.Η επιλογή και αναγνώρισις των δικαιούχων στεγάσεως οικογενειών υπό της επιτροπής της παρ. 1 του άρθρ. 7 της παρούσης ενεργείται επί τη υποβολή των ακολούθων δικαιολογητικών: (α)αιτήσεως, (β)υπευθύνου δηλώσεως, περιεχούσης τα στοιχεία της παρ. 4 του άρθ. 8 του από 14-11-52 Β.Δ/τος «περί χαρακτηρισμού και επιλογής δικαιούχων στεγαστικής συνδρομής δια λαϊκήν κατοικίαν», (γ)πιστοποιητικού ακτημοσύνης του οικείου Υποθηκοφυλακείου, (δ)πιστοποιητικού του Δήμου ή της Κοινότητος ή του εφημερίου περί συνθέσεως της οικογενείας και, εν αδυναμία, ενόρκου βεβαιώσεως ενώπιον του Ειρηνοδίκου, (ε)βεβαιώσεως της αρμοδίας Αστυνομικής Αρχής, εξ ης να προκύπτη ο χρόνος εγκαταστάσεως της αιτούσης οικογενείας εν τη τρώγλη ή εν τω κατά την περίπτ. α΄ του άρθρ. 6 της παρούσης στεγάστρω και, (ς)βεβαιώσεως του παρ’ ω τυγχάνουσιν ησφαλισμένοι ή συνταξιούχοι οργανισμού περί της ασφαλίσεως ή συνταξιοδοτήσεώς των, εφ’ όσον πρόκειται περί δικαιούχων μισθωτών ησφαλισμένων ή συνταξιούχων αρχηγών οικογενείας ή συζύγων. 35.Η.ω.21 Διάφοροι Στεγαστικοί Νόμοι 2.Τα δικαιολογητικά της προηγούμενης παραγράφου υπόκεινται εις τας ατελείας της παρ.5 του άρθρ.4 του Ν.Δ.3090/54, υποβάλλονται δε υπό των ενδιαφερομένων εις το οικείον Κέντρον Κοινωνικής Πρόνοίας εντός μηνός από της προς τούτο προσκλήσεως και εν συνεχεία διαβιβάζονται αμελλητί εις την Διεύθυνσιν Λαϊκής Στέγης του Υπουργείου Κοινωνικής Προνοίας. 3.Οι μη υποβάλλοντες τ’ ανωτέρω δικαιολογητικά στερούνται πάσης στεγαστικής συνδρομής. Άρθρ.9.- Τά επί τη βάσει του Ειδικού Προγράμματος Στεγάσεως ανεργηθησόμενα οικήματα θέλουν διατεθή επιτοπίως πρός τους αναγνωριζομένους δικαιούχους δια κληρώσεως ενώπιον επιτροπής εξ εκπροσώπων των οικείων περιφερειακών υπηρεσιών των Υπουργείων Κοινωνικής Προνοίας και Εργασίας και ενός υπαλλήλου της Νομαρχίας, απάντων οριζομένων υπό του οικείου Νομάρχου. ΄Αρθρ.10-1. Η παραχώρησις των ανεγερθησομένων οικημάτων μετά του οικοπέδου των ενεργείται, προκειμένου μεν περί δικαιούχων μισθωτών ησφαλισμένων ή συνταξιούχων, δι’ αποφάσεως περί παραχωρήσεως του Υπουργού Εργασίας εφαρμοζομένων ως προς αυτούς των περί Αυτονόμου Οργανισμού Εργατικής Κατοικίας σχετικών διατάξεων, δια δε τους λοιπούς δικαιούχους, δι’ αποφάσεως περί παραχωρήσεως του Υπουργού Κοινωνικής Προνοίας, εφαρμοζομένων των κειμένων διατάξεων περί Λαϊκής Κατοικίας. Άρθρ.11.- Είς τα αποκλειόμενα της παραχωρήσεως οικήματος μεμονωμένα άτομα δύναται να καταβληθή βοήθημα μέχρι 10.000 δραχμών, καθοριζόμενον κατά περίπτωσιν δι’ αποφάσεως του Υπουργού Κοινωνικής Προνοίας μετά γνώμην της υπό της παρ.1 του άρθρ.7 της παρούσης οριζομένης Επιτροπής. Το βοήθημα τούτο βαρύνει το Ειδικόν Πρόγραμμα Στεγάσεως. Άρθρ.12.- Οικογένειαι, μη αναγνωριζόμεναι δικαιούχοι στεγάσεως δυνάμει της παρούσης, ή αρνούμεναι να εγκαταλείψωσι τας τρώγλας ή στέγαστρα, ένθα διαμένουσιν, αποβάλλονται διοικητικώς, μετ’ απόφασιν του Υπουργού Κοινωνικής Προνοίας, εκδιδομένην κατόπιν γνώμης της επιτροπής της παρ.1 του άρθρ.7 της παρούσης. Κατά της αποφάσεως ταύτης ουδέν ένδικον μέσον επιτρέπεται ενώπιον των τακτικών ή διοικητικών δικαστηρίων. Άρθρ.13.- Μετά την εγκατάστασιν των δικαιούχων εις τ’ ανεγερθησόμενα οικήματα, ως και μετά την διοικητικήν αποβολήν των μη δικαιούχων, αι εκκενούμεναι τρώγλαι ή στέγαστρα θέλουν κατεδαφισθή ή αχρηστευθή μερίμνη των Τεχνικών Υπηρεσιών του οικείου νομού. Η παρούσα Πράξις, δημοσιευομένη δια της Εφημερίδος της Κυβερνήσεως, θέλει κυρωθή δια Νόμου μερίμνη των Υπουργών Κοινωνικής Προνοίας και Εργασίας και του Υφυπουργού Δημοσίων Έργων. Άρθρ.2.-1.Η τεχνική μελέτη και εκτέλεσις του έργου ανατίθεται εις την Υπηρεσίαν Οικισμού του Υπουργείου Δημοσίων Έργων. 2.Δια την εν γένει δημοπράτησιν και εκτέλεσιν του έργου εφαρμόζονται αι διατάξεις της παρ. 4 του άρθρ. 12 και των παρ. 2 και 4 του άρθρ. 15 της υπ’ αριθ. 111/1960 Πράξεως του Υπουργικού Συμβουλίου, της κυρωθείσης δια του Ν.Δ. 4176/61 «περί κυρώσεως και συμπληρώσεως της υπ’ αριθ. 111/60 Πράξεως του Υπουργικού Συμβουλίου». Άρθρ.3.-1.Η συνολική δαπάνη δια την εφαρμογήν του προγράμματος θέλει καλυφθή δια συμβολής α)του Δήμου Ηρακλείου δια ποσού δρχ. 3.000.000, β)του Εφεδρικού Ταμείου δια ποσού δραχ 7.000.000, γ)του Αυτονόμου Οργανισμού Εργατικής Κατοικίας δια ποσού δραχ. 17.000.000, η κατά χρήσεις καταβολή του οποίου καθορισθήσεται δι’ αποφάσεως του Υπουργού Εργασίας, και δ)του Προϋπολογισμού Δημοσίων Επενδύσεων δια ποσού δραχ. 12.600.000, εις ο περιλαμβάνεται και η δαπάνη δια τα έργα και οικήματα, περί ων η παρ. 2 του άρθρ. 1 της παρούσης. «2.Τα ως άνω ποσά δύναται ν’ αυξομειώνονται δια κοινής αποφάσεως των Υπουργών Συντονισμού, Οικονομικών, Κοινωνικής Προνοίας και Εργασίας». Το εδάφ. 2 προσετέθη δια της παρ. 3 άρθρ. 1 Π.Υ.Σ. 31/1966 (κατωτ. αριθ. 22). Άρθρ.4.-Τα κατά το προηγούμενον άρθρον διατεθησόμενα υπό στοιχ, α΄, β΄, και γ΄ ποσά θα κατατίθενται εις τον παρά τη Τραπέζη της Ελλάδος Λογαριασμόν «Έσοδα Δημοσίων Επενδύσεων –Συνεισφοραί Φορεών δια την εκτέλεσιν Έργων Ανασυγκροτήσεως», μεταφερόμενα εκείθεν εις τον ειδικόν δια τον έργον Λογαριασμόν Δημοσίων Επενδύσεων παρά τη αυτή Τραπέζη, των σχετικών πληρωμών, ενεργουμένων κατά την διαδικασίαν εκτελέσεως του προϋπολογισμού Δημοσίων Επενδύσεων. Άρθρ.5.-1.Η κτήσις των απαραιτήτων δια  την εκτέλεσιν του έργου οικοπέδου ενεργείται,  είτε   δι’  απ’  ευθείας   αγοράς,  είτε  δι’  αναγ(Αντί της σελ. 463) Σελ. 463(α) 279-151 Διάφοροι Στεγαστικοί Νόμοι 35.Η.ω.21 καστικής απαλλοτριώσεως κατά τας διατάξεις του Α.Ν. 1731/39, ως ετροποποιήθη μεταγενεστέρως, εν συνδυασμώ προς τας διατάξεις του άρθρ. 4 του Νόμ. 3217/55 «περί αγοράς υπό του Δημοσίου εκτάσεων του Ο.Δ.Ε.Π.». 2.Εν περιπτώσει αγοράς απαιτείται γνωμοδότησις Επιτροπής εκ των οικείων Οικονομικού Εφόρου, Διευθυντού Τεχνικών Υπηρεσιών, Διευθυντού Κέντρου Κοινωνικής Προνοίας και Επιθεωρητού Εργασίας, εγκρινομένη υπό του οικείου Νομάρχου. 3.Η πράξις αγοραπωλησίας υπογράφεται παρά του οικείου Οικονομικού Εφόρου. 4.Δημόσιαι ή δημοτικαί εκτάσεις δύνανται να παραχωρούνται δωρεάν δια την εκτέλεσιν του έργου. Άρθρ.6.-Δικαιούχοι στεγάσεως επί τη βάσει του εφαρμοσθησομένου Ειδικού Προγράμματος Στεγάσεως αναγνωρίζονται αι οικογένειαι, αι οποίαι: (α)Κατά την απογραφήν του μηνός Ιουλ. 1962 ευρέθησαν εγκατεστημέναι εις τρώγλας ή πρόχειρα, μονίμου ή ημιμονίμου μορφής, στέγαστρα ανεγερθέντα κατά καιρούς (αα)επί των τειχών των πόλεων Ηρακλείου, Ρεθύμνου, και Χανίων Κρήτης και (ββ)εις τας τάφρους και παρυφάς των τειχών των πόλεων τούτων ή εις άλλα σημεία των αυτών πόλεων, (β)αποτελούνται εκ δύο τουλάχιστον μελών και, (γ)στερούνται ιδιοκτήτου στέγης εις τας πόλεις, ένθα διαμένουν, ή ιδίων μέσων προς απόκτησιν τοιαύτης. Άρθρ.7.-1.Η επιλογή και αναγνώρισις των δικαιούχων οικογενειών ενεργείται παρά επιτροπής, συγκροτουμένης δι’ αποφάσεως του επί της Κοινωνικής Προνοίας Υπουργού εκ των: (α)Γενικού Διευθυντού Κοινωνικής Προνοίας του Υπουργείου Κοινωνικής Προνοίας, ως Προέδρου, (β)Προϊσταμένου της Διευθύνσεως Λαϊκής Στέγης του αυτού Υπουργείου και  (γ)ενός Διευθυντού του Αυτονόμου Οργανισμού Εργατικής Κατοικίας, οριζομένου μετά του αναπληρωτού του δι’ αποφάσεως του Υπουργού Εργασίας. 2.Κατά των αποφάσεων της επιτροπής της προηγουμένης παραγράφου επιτρέπονται, εντός μηνός από της κοινοποιήσεως αυτών, ενστάσεις, αίτινες εκδικάζονται παρ’ επιτροπής, συγκροτουμένης δι’ αποφάσεως του επί της Κοινωνικής Προνοίας Υπουργού εκ των: (α)Γενικού Γραμματέως του Υπουργείου Κοινωνικής Προνοίας, ως Προέδρου, (β)Νομικού Συμβούλου του Κράτους παρά τω αυτώ Υπουργείω και, (γ)Προέδρου του Αυτονόμου Οργανισμού Εργατικής Κατοικίας. Σελ. 464(α) 279-152 3.Χρέη εισηγητού των κατά τας προηγουμένας παραγράφους Επιτροπών, εκτελούν, δια μεν τους μισθωτούς ησφαλισμένους ή συνταξιούχους, υπάλληλοι του Αυτονόμου Οργανισμού Εργατικής Κατοικίας, υποδεικνυόμενοι υπό του Προέδρου αυτού, δια δε τους μη ησφαλισμένους, Τμηματάρχαι παρά τη Διευθύνσει Λαϊκής Στέγης του Υπουργείου Κοινωνικής Προνοίας. 4.Χρέη γραμματέως εκτελεί υπάλληλος της Διευθύνσεως Λαϊκής Στέγης του αυτού Υπουργείου. 5.Εις τον Πρόεδρον, τα μέλη, τους εισηγητάς και τον γραμματέα των ανωτέρω επιτροπών καταβάλλονται κατ’ αποκοπήν έξοδα κινήσεως, βαρύνοντα τον κατά το άρθρ. 4 της παρούσης λογαριασμόν και καθοριζόμενα δια της συνιστώσης τας ως άνω Επιτροπάς Υπουργικής Αποφάσεως. «Αι δαπάναι λειτουργίας της επιτροπής επιλογής και αναγνωρίσεως των δικαιούχων διατηρηθείσης δια του υπ’ αριθ. 421/65 Β.Δ./τος, βαρύνουν αφ’ ης ίσχυσε το Δ/μα τούτο τας οικείας πιστώσεις του τακτικού προϋπολογισμού». Η παρ. 5 συνεπληρώθη δια της προσθήκης της εντός « » διατάξεως ως άνω δια της παρ. 4 άρθρ. 1 Π.Υ.Σ. 31/1966 (κατωτ. αριθ. 22). 